Ուղեկցողը

Ուղեկցողը (ուկրաիներեն՝ Поводир), ռեժիսոր և սցենարիստ Օլես Սանինի պատմական, դրամատիկական, գեղարվեստական ուկրաինական ֆիլմը։ Այն պատմում է ամերիկացի տղայի և ուկրաինացի կույր երաժիշտի` Ուկրաինական Խորհրդային Սոցիալիստական Հանրապետության տարածքով կատարած ճանապարհորդության մասին։
Այն ընտրվել է Օսկարի 87-րդ մրցանակաբաշխությունում Լավագույն օտարալեզու ֆիլմ անվականարգի համար, սակայն չի առաջադրվել։ Ուկրաինայում ֆիլմի ընտրության վերաբերյալ որոշակի տարաձայնություններ են եղել։ Ֆիլմ ունի նաև հատուկ ձայնագրված տարբերակ` կույր մարդկանց համար։
Ֆիլմի պրեմիերան նախանշված էր իրականացնել 2013 թվականի նոյեմբերին, սակայն կիևյան Մայդանի իրադարձությունների պատճառով հետաձգվել է մեկ տարով։ Ֆիլմի համաշխարհային պրեմիերան կայացել է Օդեսայի միջազգային կինոփառատոնի ժամանակ, 2014 թվականի հուլիսի 16-ին։ Ուկրաինական կինվարձույթում հայտնվել է 2014 թվականի նոյեմբերի 12-ին։
Ֆիլմի կարգախոսն է․ «Փակիր աչքերդ։ Նայիր սրտով։»


== Սյուժե ==
1930-ական թվականներ, Խորհրդային Ուկրաինա։ Ամերիկացի ինժեներ Մայքլ Շամրոքը իր 10 տարեկան որդու՝ Փիթերի հետ, ժամանում է Խարկով` «սոցիալիզմ կառուցելու»։ Նա սիրահարվում է դերասանուհի Օլգային, որն ուներ մեկ այլ երկրպագու` կոմիսար Վլադիմիրը։
Նիկոլայ Սիտնիկը (Ուկրաինայի կոմունիստական կուսակցության բարձրաստիճան աշխատակիցներից մեկը) փորձում է Մայքլ Շեմրոկի միջոցով բրիտանական լրագրողին փոխանցել փաստաթղթեր, որոնք վարկաբեկում են կոլեկտիվիզացիայի քաղաքականությունը և կոմունիստների կողմից կազմակերպված զանգվածային սովը Ուկրաինայում։ Վլադիմիրը տեսնում է, թե ինչպես է Մայքլը ստացել փաստաթղթերը և փորձում է գողանալ դրանք ամերիկացի ինժեների ճամպրուկից։ Գնացքի վագոններից մեկում ծեծկռտոցի ժամանակ Մայքլը սպանվում է, իսկ Փիթերին հաջողվում է թաքնվել։
Պատահաբար Փիթերը հայտնվում է կույր կոբզարի՝ Իվան Կոչերգայի մոտ։
Փիթերը, միանալով որբերի խմբին, հասնում է Խարկով, մտնում է իր նախկին տունը, որտեղ տեսնում է Օլգային, որը պարտավորված էր ամուսնանալ Վլադիմիրի հետ։ Խորհրդային իշխանությունը, փորձելով ազատվել կույր կոբզարներից, սկսում է որսալ նրանց՝ ձերբակալելով և խորամանկությամբ բոլորին մի տեղ հավաքելով և ոչնչացնելով։ Ոչնչացման գործընթացի պահին Իվանին, ում Վլադիմիրի հրամանով մահապատժի վայրում սյունին էին գամել, հաջողվում է ազատվել և Վլադիմիրի հետ մենամարտի արդյունքում նրանք երկուսն էլ մեռնում են։ Փիթերը փորձում է կասեցնել կոբզարների սպանությունը, սակայն դա նրան չի հաջողվում։ Արդյունքում Փիթերին հաջողվում է փրկվել և ԽՍՀՄ-ից վերադառնալ իր հայրենիք։


== Դերերում ==
Անտոն Սվյատոսլավ Գրին` Փիթեր Շեմրոկ, Մայքլ Շեմրոքի որդին
Ստանիսլավ Բոկլան` Իվան Կոչերգա, կոբզար
Ալեքսանդր Կոբզար` Վլադիմիր, Միավորված պետական քաղաքական վարչության աշխատակից
Ջամալա` Օլգա Լեվիցկայա, երգչուհի, Խարկովի «Բերեզիլ» թատրոնի դերասանուհի
Իրինա Սանինա` Օրիսյա, Իվանի կինը
Ջեֆ Բարել` Մայքլ Շամրոք, ձեռնարկատեր


== Մրցանակներ ==
2014 թվականի հուլիսի 16 - Օդեսայի միջազգային կինոփառատոն (Օդեսա, Ուկրաինա)Հատուկ դիպլոմ` օպերատոր Սերգեյ Միխալչուկին
«Ոսկե Դյուկ» մրցանակ` «Լավագույն դերասանական աշխատանք» անվանակարգում, Ստանիսլավ Բոկլան
2014 թվականի հոկտեմբերի 10 - Վարշավայի կինոփառատոն (Լեհաստան)Փառատոնի Գրան–պրի մրցանակ
«Օսկար» մրցանակի առաջադրում` «Լավագույն օտարալեզու ֆիլմ» անվանակարգում Ուկրաինայից։ Ֆիլմը չի հայտնվել շորթ-լիսթում։
«Ուղեկցողն» առաջին 4 օրերի ընթացքում հավաքել է 259,5 հազար ԱՄՆ դոլար, ըստ Box Office Mojo-ի տվյալների։


== Ծանոթագրություններ ==


== Արտաքին հղումներ ==
Официальный сайт фильма Archived 2014-10-17 at the Wayback Machine.
Страница фильма в социальной сети Facebook
«Поводырь»(անգլ.) ֆիլմը Internet Movie Database կայքում
«Поводырь» на сайте Одесского международного кинофестиваля
(անգլերեն) «Поводырь» на сайте 30. Варшавского кинофестиваля
Пресс-конференция творческих групп фильма «Поводырь» на сайте Одесского международного кинофестиваля
Янина Корниенко. (22 января 2015)։ «Олесь Санін, режисер «Поводиря»: «Ми хотіли зробити український фільм, який не захочеться жаліти»» (ուկրաիներեն)։ platfor.ma։ Վերցված է 2015-01-22